להשאיר את העולם מאחור (סרט)

להשאיר את העולם מאחור (באנגלית: Leave the World Behind) הוא סרט מז'אנר המותחן האפוקליפטי שהפיק, כתב, וביים סאם אסמאעיל (אנ'). הסרט מוצג בשירות הסטרימינג נטפליקס החל מ-8 בדצמבר 2023 והוא מבוסס על נובלה באותו השם (אנ') משנת 2020 שחיבר רומן עלאם (אנ'). אם משפחה אמריקאית מחליטה לצאת לחופשה עם בעלה ושני ילדיה באופן מפתיע, בבית שכור בלונג איילנד. החופשה משתבשת כשאל החוף נפלטת מכלית נפט, ובערבו של אותו היום מגיעים בעל הדירה ובתו באופן פתאומי ומבקשים להתאכסן בה למשך הלילה. בד בבד נופלת הרשת הסלולרית והטלוויזיה מושבתת ומראה אותות אזהרה. אט אט מגלים בני הבית כי מדובר באסון לאומי, כשרעשים חזקים מתחילים להישמע תכופות, בעל הדירה שיצא אל החוף, נחשף להתרסקויות מטוסים אל האוקיינוס ואב המשפחה נתקל במסוק שמפיץ עלונים אדומים בערבית. בעל הדירה חושף לפני אם המשפחה כי אחד מלקוחותיו שהתעשר מעסקי ביטחון לאומי הזהיר אותו במרומז, ולכן הגיע במפתיע אל הבית שהשכיר. בני המשפחה מנסים לחזור אל העיר, ומגלים פקק של מכוניות טסלה אוטונומיות שהתנגשו זו בזו וממשיכות להגיע, וכמעט לפגוע ברכבם, מה שמוביל אותם לשוב אל בית הנופש. העלילה מסתבכת כאשר בת המשפחה הצעירה נעלמת, והבן המתבגר מקיא דם ושיניו נושרות, כנראה בעקבות עקיצת חרק. אב המשפחה ובעל הדירה מלווים את הבן אל שכן שמחזיק אספקה לשעת חירום כמו אנטיביוטיקה, וזה מאיים עליהם עם נשק אם לא יסתלקו, אך לבסוף מתרצה ומספר להם על אופי האפוקליפסה שמתרחשת לדעתו. אם המשפחה ובתו של בעל הדירה יוצאות בינתיים לחפש את הבת הצעירה שנעלמה, ונתקלים באיילים רבים שמקיפים אותם. הן נחלצות מהם בעזרת תנועות ידיים וצעקות רמות, ומשקיפות על העיר מרחוק, שפיצוצים רבים נראים בה. הסרט מסתיים במבט על בת המשפחה הצעירה, שגילתה אחוזה ובה מקלט גרעיני ובו הספקה, וספריית DVD גדולה הכוללת את הפרק מהסדרה "חברים" אותו קיוותה לראות במהלך הימים שחלפו. ג'וליה רוברטס כאמנדה סטנפורד, אם המשפחה אית'ן הוק כקליי סטנפורד, אב המשפחה מהרשלה עלי כג'ורג' (ג'י אייץ') סקוט, הבעלים של דירת הנופש מיהלא הרולד (אנ') כרות' סקוט, בתו של בעל הדירה פארה מקנזי כרוז סטנפורד, בתם הצעירה של אמנדה וקליי קווין בייקון כדני, המתגורר בסמוך לדירת הנופש צ'ארלי אוונס כארצ'י סטנפורד, בנם המתבגר של אמנדה וקליי הקרנת הבכורה של הסרט פתחה ב-25 באוקטובר 2023 את פסטיבל מכון הסרטים האמריקאי. הסרט הופץ למספר מוגבל של בתי קולנוע ב-22 בנובמבר, לפני שהועלה, ב-8 בדצמבר 2023, לשירות הסטרימינג נטפליקס. להשאיר את העולם מאחור היה הסרט הנצפה ביותר בנטפליקס בשבוע שבין הארבעה לעשרה בדצמבר עם 41.7 מיליון צפיות, זאת למרות שעלה לשירות רק ב-8 בדצמבר. נכון למאי 2024 הוא מדורג במקום החמישי ברשימת הסרטים (באנגלית) הנצפים ביותר בנטפליקס עם 143.4 מיליון צפיות. בינואר 2024 הסרט נכנס לרשימת עשרת הסרטים הנצפים ביותר בנטפליקס ונשאר ברשימה חמישה שבועות. 75% מהמבקרים, על פי בדיקת אתר הביקורות Rotten Tomatoes, דירגו את הסרט בציון חיובי, עם ממוצע של 6.8 מעשר. האתר Metacritic נתן לסרט ציון של 67 ממאה, בהתבסס על 33 ביקורות, שסוכמו כ"חיוביות ככלל". אסי גל באתר רשת 13, כתב כי הסרט "בנאלי...לא קורה כלום. שוב ושוב. ...שורה תחתונה: סרט סבבה אבל כה מבאס." רועי אבן במאקו שיבח את הסרט: "בכל חמשת תתי-הפרקים הוא שומר על אותה רמת עשייה: משחק של מקצוענים, צילום יפהפה ועבודת סאונד שקשה שלא להתרשם ממנה...שווה לחכות לסוף...". גילי איזיקוביץ מהארץ, כתבה: ״סרט אסונות עתיר כוכבים (ג'וליה רוברטס, איתן הוק, מהרשלה עלי), מורט עצבים ומתוחכם..."להשאיר את העולם מאחור" לא מספק צפייה מלטפת כרגע, אבל הוא מעורר מחשבה, מרתק...ובעיקר מטריד — במובן הטוב של המילה״. אתר האינטרנט הרשמי של להשאיר את העולם מאחור (באנגלית) "להשאיר את העולם מאחור", במסד הנתונים הקולנועיים IMDb (באנגלית) "להשאיר את העולם מאחור", באתר נטפליקס "להשאיר את העולם מאחור", באתר Rotten Tomatoes (באנגלית) "להשאיר את העולם מאחור", באתר Metacritic (באנגלית) "להשאיר את העולם מאחור", במסד הנתונים הקולנועיים KinoPoisk (ברוסית) רועי אבן, ‏"להשאיר את העולם מאחור" מצליח להלחיץ גם אחרי 7 באוקטובר, באתר ‏מאקו‏, 10 בדצמבר 2023 יעל שוב, ‏תודה נטפליקס: הלהיט הקולנועי הזה הוא שיקוף כל החרדות שלנו, באתר "Time Out ישראל", 11 בדצמבר 2023 ארז דבורה, טרם שבעתם מסיטואציות אפוקליפטיות וקטסטרופליות? הסרט הזה הוא בשבילכם, באתר ynet, 13 בדצמבר 2023 גילי איזיקוביץ, "להשאיר את העולם מאחור" לא פוסח על אף אלמנט של אימה, באתר הארץ, 13 בדצמבר 2023 אבנר שביט‏, עצוב ומתסכל שסרט כל כך בינוני הפך לסרט הכי מדובר בנטפליקס, באתר וואלה, 20 בדצמבר 2023 לירון סיני, איך מותחן אמריקאי בדיוני מצליח להדהד את משבר 7 באוקטובר?, באתר כלכליסט, 21 בדצמבר 2023 Everything You Need to Know About ‘Leave the World Behind’, Netflix Tudum (באנגלית) Seija Rankin, What the ‘Leave the World Behind’ Adaptation (and a Julia Roberts-Starring Role) Means to Rumaan Alam, The Hollywood Reporter, ‏2023-10-25 (באנגלית אמריקאית) Greg Evans, ‘Leave The World Behind’ Trailer: Julia Roberts, Mahershala Ali & Ethan Hawke Are Stunned By Massive Cyberattack In Netflix Apocalyptic Thriller – Update, Deadline, ‏2023-10-24 (באנגלית אמריקאית) Katie Campione, ‘Leave The World Behind’ Dominates Netflix In Streaming Debut; ‘Obliterated’ Takes No. 1 For TV, Deadline Hollywood, ‏2023-12-12 (באנגלית אמריקאית) (ארכיון) Top 10 Most Popular Movies on Netflix of All Time, Netflix, ‏19 במאי 2024 Loree Seitz, 'Leave the World Behind' Enters Netflix's Most-Watched Films, TheWrap, ‏2024-01-30 (באנגלית אמריקאית) Top 10 Movies on Netflix Right Now, www.netflix.com Leave the World Behind - Rotten Tomatoes, www.rottentomatoes.com, ‏2023-11-22 (באנגלית) Leave the World Behind, www.metacritic.com (באנגלית) עם כל הכבוד לג'וליה רוברטס, קשה להמליץ על "להשאיר את העולם מאחור", באתר רשת 13 "להשאיר את העולם מאחור" מצליח להלחיץ גם אחרי 7 באוקטובר, באתר ‏מאקו‏, 10 בדצמבר 2023 גילי איזיקוביץ, "להשאיר את העולם מאחור" לא פוסח על אף אלמנט של אימה, באתר הארץ, 13 בדצמבר 2023 Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית)